ROMÂNIA							       	
JUDEȚUL VRANCEA
CONSILIUL JUDEȚEAN

HOTĂRÂREA nr. 214
din 17 septembrie 2026

privind: aprobarea documentației tehnico-economice la faza Documentație de avizare a lucrărilor de intervenții (D.A.L.I.) și a indicatorilor tehnico-economici pentru obiectivul de investiții „Lucrări de conformare la cerința fundamentală „securitate la incendiu” - Prefectura Putna, corpurile C1 și C2”

Consiliul Județean Vrancea,
- văzând referatul Serviciului Dezvoltare, Investiții și Finanțări, nr. 201/25037/27.08.2026 privind aprobarea documentației tehnico-economice la faza Documentație de avizare a lucrărilor de intervenții (D.A.L.I.) și a indicatorilor tehnico-economici pentru obiectivul de investiții „Lucrări de conformare la cerința fundamentală „securitate la incendiu” - Prefectura Putna, corpurile C1 și C2”;
- luând în considerare Contractul de servicii înregistrat sub nr. 201/21990 din 31.07.2026;
- având în vedere Hotărârea Consiliului Județean Vrancea nr. 157/21.07.2026 privind aprobarea documentației tehnice la faza Notă conceptuală și Temă de proiectare pentru obiectivul de investiții „Lucrări de conformare la cerința fundamentală „securitate la incendiu”, în vederea obținerii autorizației de securitate la incendiu pentru imobilul Prefectura Putna situat în municipiul Focșani, str. Republicii nr. 71 – corpurile C1 și C2”;
- în conformitate cu prevederile art. 9, art. 10 și ale anexelor nr. 5 și nr. 6 din Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare;
- în baza prevederilor art. 173 alin. (1) lit. b) și alin. (3) lit. f) din O.U.G. nr. 57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea; 
- în temeiul  art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,

HOTĂRĂȘTE:

Art. 1  Aprobarea documentației tehnico-economică la faza Documentație de avizare a lucrărilor de intervenții (D.A.L.I.) pentru obiectivul de investiții „Lucrări de conformare la cerința fundamentală „securitate la incendiu”, în vederea obținerii autorizației de securitate la incendiu pentru imobilul Prefectura Putna situat în municipiul Focșani, str. Republicii nr. 71 – corpurile C1 și C2”, potrivit anexei nr. 1 care face parte integrantă din prezenta hotărâre.

Art. 2 Aprobarea indicatorilor tehnico-economici pentru obiectivul de investiții „Lucrări de conformare la cerința fundamentală „securitate la incendiu”, în vederea obținerii autorizației de securitate la incendiu pentru imobilul Prefectura Putna situat în municipiul Focșani, str. Republicii nr. 71 – corpurile C1 și C2”, conform anexei nr. 2 care face parte integrantă din prezenta hotărâre.
Art. 3 Prevederile prezentei hotărâri vor fi duse la îndeplinire de către Președintele Consiliului Județean Vrancea, prin aparatul de specialitate, și comunicate celor interesați de secretarul general al județului, prin Compartimentul Monitor Oficial Local din cadrul Serviciului Juridic.


Președintele
Consiliului Județean Vrancea
Nicușor HALICI



                                                                   Contrasemnează, 
                                                                     Secretar general al județului
                                                                   Raluca Dan













